Klokken 10:26 fik Beredskabscenter Aalborg melding om en maskinbrand på containerterminalen på Østhavnen i Aalborg. - Der kom en del røg fra start, men det har nok set værre ud, end det egentlig er, siger indsatslederen, der videre oplyser, at det er en specialbygget containerlæsser, der er brudt i brand, og at ilden har nået at brede sig til nogle omkringstående containere, inden beredskabet fik branden under kontrol og nu kun mangler den sidste nedslukning. Det er en sprungen hydraulikslange, der har sat ild i containerlæsserens motor. Føreren af maskinen var hurtig til at komme væk fra den og slap afsted med en mindre forbrænding på armen.

Referat:
Kraftig røgudveksling i forbindelse med maskinbrand.